מגנוס קרלסן ב־2019מגנוס קרלסןהנס נימן ב־2019הנס נימןשני השחקנים המעורבים בשערורייה
במהלך טורניר גביע סינקפילד, תחרות על בשחמט שנערכה בסנט לואיס שבארצות הברית באוגוסט-ספטמבר 2022, הפסיד אלוף העולם בשחמט, הנורווגי מגנוס קרלסן לרב-אמן האמריקאי בן ה-19, הנס נימן. לאחר ההפסד פרש קרלסן מהטורניר, ופיזר רמזים כי נימן רימה במהלך משחקם. שבועיים לאחר האירוע נפגשו השניים שוב בטורניר מקוון, וקרלסן נכנע לאחר מהלך בודד, מה שהתפרש כסירוב לשחק מול נימן. הפרשה הפכה לשערורייה החמורה ביותר בשחמט הבינלאומי מזה שנים רבות, וזכתה לסיקור משמעותי בכלי תקשורת ברחבי העולם.

עוד לפני שהסתיים גביע סינקפילד, העניק נימן ראיון ארוך, בו הודה כי רימה בשחמט מקוון בעבר, אך הכחיש כי רימה במשחקו מול קרלסן, או בכל משחק לוח אחר בעבר. שלושה שבועות לאחר מכן, פרסם קרלסן הצהרה כי התנהגותו של נימן במהלך המשחק המדובר, בנוסף לחשדות מוקדמים כלפיו, גרמו לו לפרוש מהטורניר. הוא טען כי הוא משוכנע שנימן רימה במספר רב יותר של מקרים מכפי שהודה, והצהיר כי לא ישחק נגדו שחמט בעתיד.

אתר Chess.com הסיר את נימן מיד עם תחילת השערורייה. פיד"ה, הגוף המנהל של השחמט הבינלאומי, נזף בקרלסן על התנהגותו, אך הכיר בחששותיו לגבי הרמאות. מאוחר יותר הודיע פיד"ה כי יחקור את המשחק בין קרלסן לנימן. כחודש לאחר המשחק, פרסם Chess.com דו"ח ביניים, שפירט בהרחבה את מקרי הרמאות המקוונים, אותם ביצע נימן בעבר באתר. שחמטאים רבים התייחסו לנושא, חלקם תומכים בצורה זו או אחרת בחשדותיו של קרלסן כלפי נימן, וחלקם מתחו עליו ביקורת כי הוא מעלה האשמות מבלי להביא ראיות לדבריו.

ב־20 באוקטובר 2022 הגיש נימן תביעת לשון הרע נגד קרלסן, החברה שלו Play Magnus Group, אתר Chess.com, האמן הבין-לאומי דניאל רנש ורב-אמן היקארו נקמורה.

רקע
---

מגנוס קרלסן, אלוף העולם בשחמט מאז 2013 והמדורג ראשון בעולם מאז 2011, השתתף בגביע סינקפילד שנערך במסגרת הגראנד צ'ס טור 2022. הטורניר נערך בתחילת ספטמבר, חודשיים לאחר שהודיע כי לא יגן על תוארו באליפות העולם בשחמט 2023 (אנ') מול יאן נפומניאשצ'י שזכה בתחרות המועמדים 2022, אך ימשיך להתחרות בטורנירי שחמט מקצועניים. לפני התחרות, החזיק קרלסן ברצף של 53 משחקי שחמט בקצב מלא ללא הפסד.

הנס נימן הגיע לתחרות כשהוא בין 50 השחקנים הטובים ביותר בעולם, ובין עשרת הצעירים הטובים ביותר (לפי דירוג פיד"ה). במהלך שלוש השנים שקדמו לתחרות, הוא שיחק במספר רב של טורנירים ודירוגו עלה במהירות רבה מאוד, עם זינוק של 350 נקודות בארבע שנים ועלייה מ־2500 ל־2600 תוך שלושה חודשים בלבד. העלייה בקצב כה מהיר משכה תשומת לב מצד עולם השחמט. בראיון לאחר שהתפרצה השערורייה הודה נימן כי בעבר היו לו שני חשבונות באתר Chess.com שנסגרו בשל מעשי מרמה, ב־2016 וב־2020.

גביע סינקפילד
-------------

### המשחק

ב־4 בספטמבר 2022, בסיבוב השלישי של גביע סינקפילד, הפסיד קרלסן לנימן, ששיחק בכלים השחורים. נימן שיחק הגנה נימצו-הודית, והוא הגיע לראשונה לדירוג 2700 בזכות ניצחון זה. המגזין המקוון סלייט תיאר את ההפסד כמזעזע עבור קרלסן, שסיים את רצף 53 המשחקים ללא הפסד לשחקן חלש בהרבה, ועוד עם יתרון מהלך ראשון.



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
| ח | ז | ו | ה | ד | ג | ב | א |

 |
| 

|  |
| --- |
| 8 |
| 7 |
| 6 |
| 5 |
| 4 |
| 3 |
| 2 |
| 1 |

 | 






 | 

|  |
| --- |
| 8 |
| 7 |
| 6 |
| 5 |
| 4 |
| 3 |
| 2 |
| 1 |

 |
|  | 

|  |  |  |  |  |  |  |  |
| --- | --- | --- | --- | --- | --- | --- | --- |
| ח | ז | ו | ה | ד | ג | ב | א |

 |

המצב לאחר 30.א4. לאחר המשחק, אמר המראיין לנימן (על סמך ניתוח ממוחשב) כי 30.ר:ג4 צ:ג4 31.ז:וח היה מהלך טוב יותר. נימן טען כי כי קרלסן יגיב ב-31...צא4 ולאחר מכן ב-5, מה שיהיה עמדה מצוינת עבורו להכתרת רגלי.


כדי לראות את המשחקים, יש לאפשר בדפדפן שלכם ג'אווהסקריפט.

[Event "Sinquefield Cup 2022"]
[Round "3"]
[Location "St. Louis Missouri, USA"]
[Date "September 4, 2022"]
[White "Carlsen, Magnus"]
[Black "Niemann, Hans"]
[E20 "Nimzo-Indian, Romanishin–Kasparov–Steiner system"]
[Result "0–1"]
1.d4 Nf6 2.c4 e6 3.Nc3 Bb4 4.g3 0-0 5.Bg2 d5 6.a3 Bxc3+ 7.bxc3 dxc4 8.Nf3 c5 9.0-0 cxd4 10.Qxd4 Nc6 11.Qxc4 e5 12.Bg5 h6 13.Rfd1 Be6 14.Rxd8 Bxc4 15.Rxa8 Rxa8 16.Bxf6 gxf6 17.Kf1 Rd8 18.Ke1 Na5 19.Rd1 Rc8 20.Nd2 Be6 21.c4 Bxc4 22.Nxc4 Rxc4 23.Rd8+ Kg7 24.Bd5 Rc7 25.Ra8 a6 26.Rb8 f5 27.Re8 e4 28.g4 Rc5 29.Ba2 Nc4 30.a4 {ראה תרשים} Nd6 31.Re7 fxg4 32.Rd7 e3 33.fxe3 Ne4 34.Kf1 Rc1+ 35.Kg2 Rc2 36.Bxf7 Rxe2+ 37.Kg1 Re1+ 38.Kg2 Re2+ 39.Kg1 Kf6 40.Bd5 Rd2 41.Rf7+ Kg6 42.Rd7 Ng5 43.Bf7+ Kf5 44.Rxd2 Nf3+ 45.Kg2 Nxd2 46.a5 Ke5 47.Kg3 Nf1+ 48.Kf2 Nxh2 49.e4 Kxe4 50.Be6 Kf4 51.Bc8 Nf3 52.Bxb7 Ne5 53.Bxa6 Nc6 54.Bb7 Nxa5 55.Bd5 h5 56.Bf7 h4 57.Bd5 0–1

### פרישתו של קרלסן

קרלסן פרש למחרת מהטורניר וצייץ בטוויטר הודעה פשוטה על פרישתו, לה הוא צירף סרטון של מאמן הכדורגל ז'וז'ה מוריניו האומר: "אני מעדיף לא לדבר. אם אדבר אכניס את עצמי לצרות."

קישורים חיצוניים
----------------

* Hans Niemann Report ‏(PDF), אתר Chess.com‏, 4 באוקטובר 2022.

הערות שוליים
------------

1. ↑  אתר למנויים בלבד ישראל שרנצל, מגנוס קרלסן ויתר על תואר אלוף העולם. עכשיו הוא רוצה לעשות היסטוריה, באתר הארץ, 24 ביולי 2022
2. ↑  "Magnus Carlsen to give up World Championship title". *Chess24.com*. נבדק ב-20 ביולי 2022. `{{cite web}}`:  (עזרה)
3. ↑  The Wall Street Journal, ‏עולם השחמט בכאוס לאחר חשד ששחקן הביס במרמה את אלוף העולם, באתר גלובס, 12 בספטמבר 2022
4. ↑  *How does Hans Niemann manage it all? | 2500 to 2600 in 3 months, Streamer, Trainer!* (באנגלית), נבדק ב-2022-09-30
5. ↑  Schad, Tom. "What we know: How a cheating scandal has rocked the world of chess". *USA TODAY* (באנגלית אמריקאית). נבדק ב-2022-09-30.
6. ↑  Sircar, Sushovan (2022-09-27). "Magnus Carlsen vs Hans Niemann: Chess' Biggest Cheating Scandal Explained". *TheQuint* (באנגלית). נבדק ב-2022-09-30.
7. ↑  זאב אברהמי, רמאות, האשמות וכוכב אחד: השערורייה שמסעירה את עולם השחמט, באתר ynet, 30 בספטמבר 2022
8. ↑  אתר למנויים בלבד שי זילבר, תככים, מרמה וז'וזה מוריניו. למה לא שמעתם על זה עד עכשיו?, באתר הארץ, 22 בספטמבר 2022
9. ↑  McShane, Luke (17 בספטמבר 2022). "Pique or cheat?". *The Spectator*. נבדק ב-2 באוקטובר 2022. `{{cite news}}`:  (עזרה)
10. ↑   ציוץ של מגנוס קרלסן ברשת החברתית טוויטר, 5 בספטמבר 2022